Chuck Liddell

Charles David ”Chuck” Liddell (s. 17. joulukuuta 1969 Santa Barbara, Kalifornia) on yhdysvaltalainen entinen vapaaottelija. 188 senttimetriä pitkä ja 92 kilogrammaa painava Liddell on entinen UFC:n kevyen raskassarjan mestari. Hän on saavuttanut huomattavimmat voittonsa seuraavista vastustajista: Renato Sobral (kahdesti), Jeff Monson, Guy Mezger, Kevin Randleman, Vitor Belfort, Tito Ortiz (kahdesti), Murilo Bustamante, Alistair Overeem, Jeremy Horn, Wanderlei Silva ja Randy Couture (kahdesti). Liddell on myös toiminut Randy Couturen kanssa valmentajana Ultimate Fighter -televisiosarjassa. 

Alku
Liddell aloitti kamppailulajien harrastamisen 12-vuotiaana Koei-Kan Karatella ja harjoitteli myöhemmin high schoolissa myös painia.Learning From UFC Champion, Chuck Liddell extremeprosports.com Viitattu 3.3.2013  Hänestä tuli NCAA:n Division 1 tason painia opiskellessaan California Polytechnic State Universityssä, josta hän valmistui vuonna 1995 liiketoiminta/kirjanpito tutkinnolla. Valmistumisen jälkeen Liddell ryhtyi kilpailemaan potkunyrkkeilyn parissa amatööritasolla. Hän liittyi The Pit -talliin Arroyo Grandessa, Kaliforniassa, jossa hän tapasi tulevan valmentajansa John Hackelmanin. Hänen johdolla Liddell ryhtyi harjoittelemaan myös Kenpo Karatea. Liddell menestyi potkunyrkkeilyn raskaansarjan parissa varsin menestyksekkäästi voitettuaan urallaan kaksikymmentä ottelua, joista kuusitoista päättyi tyrmäys voittoon. Hän saavutti USMPA- ja WKA-tittelit, sekä kaksi kertaa kansallisen mestaruuden.

Vapaaottelu
Liddell otteli ensi kerran vapaaottelun parissa UFC 17 -tapahtumassa 15. toukokuuta 1998 Noe Hernandezia vastaan. Liddell voitti ottelun tuomariäänin. Sittemmin hän otteli Brasiliassa yhden ottelun IVC-organisaatiossa ennen seuraavaa UFC-ottelua Jeremy Hornia vastaan 5. maaliskuuta 1999. Liddell hävisi ottelun käsitriangelilla, jonka myötä hän ryhtyi harjoittelemaan brasilialaista jujutsua John Lewisin opissa. Rrunsaat kolme viikkoa myöhemmin Liddell voitti NG-organisaation ottelussa Kenneth Williamsin luovutuksella kuristuksen myötä. Liddell otteli Paul Jonesia vastaan toisen kerran UFC:ssä syyskuussa 1999 ja voitti ottelun teknisellä tyrmäyksellä lääkärin keskeytyksen myötä.

IFC-mestaruus ja haastaminen UFC:n mestaruudesta (2000–2003)
Liddell aloitti vuoden 2000 saamalla IFC:n alemman raskaansarjan mestaruuden heinäkuussa 2000. Hän voitti mestaruusottelussa Steve Heathin toisessa erässä tyrmäyksellä, potkaistuaan vastustajaansa päähän. Joulukuussa Liddell kohtasi Jeff Monsonin UFC 29 -tapahtumassa, jossa hän voitti tuomariäänin.UFC 29 Defense of the Belts 39 sherdog.com Viitattu 9.4.2021 

Liddell otteli vuonna 2001 UFC:n lisäksi yhden ottelun myös Japanissa. Toukokuussa hän kohtasi ensin UFC 31 -tapahtumassa entisen UFC:n raskaansarjan mestarin Kevin Randlemanin. Liddell voitti kamppailun tyrmäyksellä ensimmäisessä erässä.UFC 31 - Locked Loaded sherdog.com Viitattu 9.4.2021  Toukokuun lopulla hän kohtasi Japanissa, Priden organisaatiossa entisen UFC:n kevytsarjan mestarin ja Pancrasen avoimensarjan mestarin Guy Mezgerin. Liddell voitti ensimmäisen Prideottelunsa tyrmäyksellä toisessa erässä. Liddell jatkoi voittokulkuaan UFC:ssä voitettuaan tuomariäänin seuraavat kolme otteluaan ensin syyskuussa Murilo Bustamanten ja myöhemmin 2002 Amar Suloevin ja Vitor Belfortin. Liddell voitti vielä Renato Sobralin teknisellä tyrmäyksellä UFC 40 -tapahtumassa marraskuussa 2002.

Liddell sai mahdollisuuden otella UFC:n alemman raskaansarjan tilapäisestä mestaruudesta Randy Couturea vastaan. Ottelu käytiin kesäkuussa 2003 UFC 43 -tapahtumassa, jossa Liddell hävisi mestaruuden teknisellä tyrmäyksellä kolmannessa erässä.UFC 43 - Meltdown sherdog.com Viitattu 9.4.2021 

Priden keskisarjan turnaus (2003)
Liddell jatkoi tappion jälkeen uraansa Pridessa, jossa hän osallistui keskisarjan turnaukseen. Elokuussa 2003 Liddell kohtasi avauskierroksella Alistair Overeemin, jonka hän voitti tyrmäyksellä ensimmäisessä erässä Pride Total Elimination 2003 -tapahtumassa. Toisella kierroksella hän kohtasi Quinton Jacksonin, josta voittaja kohtaisi loppuottelussa samana iltana Wanderlei Silvan. Liddell hävisi marraskuussa 2003 käydyn kamppailun teknisellä tyrmäyksellä, kun hänen kulmamiehensä heittivät pyyhkeen kehään luovutukseksi Liddellin otettua liian monta osumaa, eikä kyennyt enää puolustamaan itseään.Iceman Looking for the Final Revenge mmaweekly.com 23.7.2007 Viitattu 8.4.2021 

Takaisin UFC:hen (2004–2010)
Pride turnauksen jälkeen Liddell otteli Tito Ortizia vastaan huhtikuussa 2004. UFC 47 -tapahtumassa käyty ottelu päättyi Liddelin voittoon tyrmäyksellä toisen erän alussa. Elokuussa Liddell otteli vielä toista UFC-otteluaan käyneen Vernon Whitea vastaan. Hän voitti ottelun myös tyrmäyksellä ensimmäisen erän lopussa.

Alemman raskaansarjan mestaruus (2005–2007)
Liddell pääsi kahden voitetun ottelun jälkeen ottelemaan alemman raskaansarjan mestaruudesta Randy Couturea vastaan, jolle hän oli hävinnyt kaksi vuotta aiemmin mestaruuden. Couture puolusti ensimmäistä kertaa mestaruuttaan voitettuaan sen Vitor Belfortilta. Ottelu käytiin 16. huhtikuuta 2005 UFC 52 -tapahtumassa, jossa Liddell voitti mestaruuden ensimmäisen erän tyrmäyksellä.UFC 52 Couture vs Liddell 2 sherdog.com Viitattu 8.4.2021 

Liddell puolusti mestaruuttaan ensimmäisen kerran 20. elokuuta 2005 Jeremy Hornia vastaan, jolle hän kärsi vapaaottelu-uransa ensimmäisen tappion. Horn teki samalla paluun UFC:hen, kun ottelu käytiin UFC 54 -tapahtumassa, jossa Liddell puolusti mestaruuttaan. Hän voitti ottelun teknisellä tyrmäyksellä neljännessä erässä.UFC 54 Boiling Point sherdog.com Viitattu 8.4.2021 

Toisen kerran Liddell puolusti mestaruuttaan Randy Couturea vastaan, joka oli kaksikon kolmas keskinäinen ottelu. Kumpikin oli voittanut toisensa kertaalleen ja he kohtasivat uudelleen 4. helmikuuta 2006 UFC 57 -tapahtumassa. Liddell onnistui puolustamaan toistamiseen mestaruuttaan voitettuaan tyrmäyksellä toisen erän alussa.UFC 57 Liddell vs Couture 3 sherdog.com Viitattu 8.4.2021 

Kolmannen kerran Liddell puolusti mestaruuttaan jo puolen vuoden jälkeen 26. elokuuta 2006 Renato Sobralia vastaan, jonka hän oli voittanut kerran aiemmin 2002. Sobral oli voittanut kymmenen ottelua peräkkäin, joista kolme oli UFC:ssä. Sobral oli voittanut muun muassa Liddellin vanhan vastustajan Jeremy Hornin. Kamppailu käytiin UFC 62 -tapahtumassa, jossa Liddell onnistui voittamaan kamppailun ensimmäisen erän alussa teknisellä tyrmäyksellä.UFC 62 - Liddell vs. Sobral Viitattu 9.4.2021 

Liddell puolusti neljännen kerran mestaruuttaan Tito Ortizia vastaan 30. joulukuuta 2006. UFC 66 -tapahtumassa käyty kamppailu päättyi Liddellin voittoon kolmannen erän lopussa teknisellä tyrmäyksellä. Kaksikon välinen ottelu palkittiin illan kamppailu bonuksella. Liddell kärsi ottelun aikana repeytyneestä sisemmästä sivusiteestä ja vasemman käden keskisormen jänne irtosi pois paikaltaan kesken ottelun.Liddell Clears up Injury Speculation mmaweekly.com 9.1.2007 Viitattu 9.4.2021 

Liddell puolusti viidennen kerran mestaruuttaan Quinton Jacksonia vastaan, jonka hän oli kohdannut kerran aikaisemmin 2003. Mestaruusottelu käytiin 26. toukokuuta 2007 UFC 71 -tapahtumassa, jossa Liddell menetti mestaruutensa ensimmäisessä erässä teknisellä tyrmäyksellä. Liddell sai lehdistöltä kritiikkiä silminnäkijöiden mukaan hänen olleen yökerhoissa juhlimassa ennen ottelupäivää. Liddell itse kertoi ettei tehnyt mitään erilailla edellisiin otteluihin nähden.UFC Roundup- Liddell Responds to Partying Rumors a UFC Lawsuit and More  ufcdaily.com Viitattu 9.4.2021 

Tappioputki ja uran päätös (2007–2010)
pienoiskuva|vasen|Liddell UFC 115 -tapahtuman punnituksissa.
Mauricio Rua tyrmäsi Liddellin 18. huhtikuuta 2009 UFC 97 -tapahtumassa. UFC:n puheenjohtaja Dana White kertoi ottelun jälkeen, että Liddell lopettaa uransa. Myöhemmin kuitenkin Liddellin ilmoitettiin palaavan UFC:hen ja toimivan Ultimate Fighter -tositelevisiosarjan 11. tuotantokauden valmentajana yhdessä Tito Ortizin kanssa. Valmentajille oli suunniteltu ottelu televisiosarjan nauhoituksen jälkeen, mutta Ortiz joutui perumaan ottelun ja hänet korvasi Rich Franklin. Liddell hävisi ottelun tyrmäyksellä ensimmäisessä erässä ja lopetti vapaaottelu-uransa.

Ottelut
21 Voittoa  8 tappiota   Tulos Vastustaja Tyyli Tapahtuma Erä Päivämäärä Paikka Huom.Tappio  Rich FranklinTyrmäys (Lyönti)   UFC 115: Liddell vs Franklin   112.6.2010  Vancouver, Kanada  Tappio Mauricio RuaTekninen tyrmäys (Lyönnit) UFC 97: Redemption  1 18.4.2009  Montreal, Kanada  Tappio Rashad EvansTyrmäys (Lyönti) UFC 88: Breakthrough   2  6.9.2008  Atlanta, Georgia  Voitto Wanderlei SilvaPäätös (Yksimielinen) UFC 79: Nemesis  3  29.12.2007  Las Vegas, Nevada  Voitti "Illan ottelu" -palkinnon Tappio Keith JardinePäätös (Yksimielinen) UFC 76: Knockout  3  22.9.2007  Anaheim, Kalifornia  Tappio Quinton JacksonTekninen tyrmäys (Lyönnit) UFC 71: Liddell vs. Jackson  1  26.5.2007  Las Vegas, Nevada  Menetti UFC:n  kevyen raskaansarjan mestaruuden Voitto Tito OrtizTekninen tyrmäys (Lyönnit) UFC 66: Liddell vs. Ortiz 2  3  30.12.2006  Las Vegas, Nevada  Puolusti UFCn kevyen raskaansarjan mestaruutta Voitto Renato SobralTekninen tyrmäys (Lyönnit) UFC 62: Liddell vs. Sobral  1  26.8.2006  Las Vegas, Nevada  Puolusti UFCn kevyen raskaansarjan mestaruutta Voitto Randy CoutureTyrmäys (Lyönnit) UFC 57: Liddell vs. Couture 3  2  4.2.2006  Las Vegas, Nevada  Puolusti UFCn kevyen raskaansarjan mestaruutta Voitto Jeremy HornTekninen tyrmäys (Lyönnit) UFC 54 – Boiling Point  4  20.8.2005  Las Vegas, Nevada  Puolusti UFCn kevyen raskaansarjan mestaruutta Voitto Randy CoutureTyrmäys (Lyönnit) UFC 52: Couture vs Liddell 2  1  16.4.2005  Las Vegas, Nevada  Voitti UFCn kevyen raskaansarjan mestaruuden Voitto Vernon WhiteTyrmäys (Lyönti) UFC 49: Unfinished Business  1  21.8.2004  Las Vegas, Nevada   Voitto Tito OrtizTyrmäys (Lyönnit) UFC 47: It's On!  1  2.4.2004  Las Vegas, Nevada   Tappio Quinton JacksonTekninen tyrmäys (Liddellin kulmaus lopetti) Pride Final Conflict 2003  2  9.11.2003  Tokio, Japani     Voitto Alistair OvereemTyrmäys (Lyönnit) Pride Total Elimination 2003  1  10.8.2003  Saitama, Japani   Tappio Randy CoutureTekninen tyrmäys (Lyönnit) UFC 43: Meltdown  3  6.6.2003  Las Vegas, Nevada  Ottelu väliaikaisesta UFCn kevyen raskaansarjan mestaruudesta Voitto Renato SobralTekninen tyrmäys (Potku päähän)  UFC 40: Vendetta  1  22.11.2002  Las Vegas, Nevada   Voitto Vitor BelfortPäätös (Yksimielinen)UFC 37.5: As Real As It Gets  3  22.6.2002  Las Vegas, Nevada   Voitto Amar SuloevPäätös (Yksimielinen)  UFC 35: Throwdown  3  11.1.2002  Uncasville, Connecticut   Voitto Murilo BustamantePäätös (Yksimielinen) UFC 33: Victory in Vegas   3  28.9.2001  Las Vegas, Nevada   Voitto Guy MezgerTyrmäys (Lyönti)  Pride 14 – Clash of the Titans  2  27.5.2001  Japani   Voitto Kevin RandlemanTyrmäys (Lyönnit) UFC 31: Locked and Loaded  1  4.5.2001  Atlantic City, New Jersey   Voitto Jeff MonsonPäätös (Yksimielinen) UFC 29: Defense of the Belts  3  6.12.2000  Tokio, Japani   Voitto Steve HeathTyrmäys (Potku päähän) IFC WC 9 – Warriors Challenge 9  2  18.7.2000  Friant, Kalifornia   Voitto Paul JonesTekninen tyrmäys (Iskut) UFC 22: Only One Can be Champion  1  24.9.1999  Lake Charles, Louisiana  Voitto  Kenneth WilliamsLuovutus (Takakuristus) NG 11 – Neutral Grounds 11  1  31.3.1999  Los Angeles, Kalifornia    Tappio Jeremy HornLuovutus (käsitriangeli) UFC 19: Ultimate Young Guns  1  5.3.1999  Bay St. Louis, Mississippi   Voitto  Jose Landi-JonsPäätös (Yksimielinen) IVC 6 – The Challenge  1  23.8.1998  São Paulo, Brasilia    Voitto Noe HernandezPäätös (Yksimielinen) UFC 17: Redemption  1  15.5.1998  Mobile, Alabama   

Lähteet

Luokka:Yhdysvaltalaiset vapaaottelijat
Luokka:Yhdysvaltalaiset potkunyrkkeilijät
Luokka:Amerikanirlantilaiset
Luokka:Vuonna 1969 syntyneet
Luokka:Elävät henkilöt